laion/Wikipedia-Exotic huggingface dataset:
בארס (סדרת טלוויזיה)

בארס (ברוסית: Барс) היא סדרת דרמה קומית רוסית ששודרה בערוץ 5 הרוסי החל משנת 2018. הסדרה מהווה עיבוד לסדרה האמריקאית "קאסל" שנוצרה על ידי אנדרו וו. מרלו ומגוללת את סיפורם של אלכסנדר בארס, סופר מסתורין מצליח, ובלשית במשטרת העיר מוסקבה, מריה קורולבה, אשר פותרים יחדיו מקרי רצח חריגים. אלכסנדר בארס, הוא מחבר ספרי מסתורין מפורסם שמחזיק ברשותו אחוזה מפוארת, רכבים יקרים וים מעריצות שרודפות אותו, אבל עכשו הוא חי עם אמו דיאנה ולנטינובנה ועם בתו ואחרי שהרג את הדמות הראשית בסדרת ספריו סובל ממחסום כתיבה. הוא נלקח לחקירה על ידי משטרת העיר מוסקבה בנוגע לרצח המבוסס על אחד מספריו. הוא מסוקרן מעולם הפשע והרצח אשר נחשף בפניו וקפטן התחנה מאשר לו להסתובב ו"לייעץ" למשטרה ולעקוב אחר מריה קורולבה, בלשית מוכשרת במשטרה. אלכסיי צ'ומאקוב - אלכסנדר בארס, סופר מסתורין אשר עוקב אחרי מריה קורולבה ועוזר לה לפתור תיקים. רוב הזמן הוא ילדותי ועושה בדיוק ההפך ממה שאומרים לו, אך לאורך הסדרה מגלים את הצד הבוגר והאחראי יותר שלו. בארס מוצג בסדרה כמי שפותר מקרים קשים בעזרת פרטים קטנים מאוד או תאוריות. אנה סנטקינה - מריה קורולבה, בלשית במשטרת מוסקבה ובעלת הרצף הגדול ביותר של תיקים מפוענחים במחלקה (ושיאים גבוהים באקדמיה לשוטרים). אתר האינטרנט הרשמי של בארס "בארס" בפורטל kino-teatr.ru "בארס" באתר kinopoisk.ru "בארס" באתר vokrug.tv
מארק קרלטון-סמית

מארק אלכסנדר פופאם קרלטון-סמית (באנגלית: Mark Alexander Popham Carleton-Smith; נולד ב-9 בפברואר 1964) הוא גנרל בצבא הבריטי אשר שימש כראש המטה הכללי בין יוני 2018 ליוני 2022. קרלטון-סמית, בנו של גנרל בריטי שהוצב במערב גרמניה, נולד בבילפלד והתחנך באיטון קולג'. הוא למד באוניברסיטת דרהאם ולאחר מכן התגייס לצבא הבריטי. הוא התקבל לאקדמיה הצבאית המלכותית בסנדהרסט והוסמך כקצין חי"ר בשנת 1982. קרלטון-סמית שובץ במשמר האירי ולקח חלק בלחימה בצפון אירלנד כמפקד מחלקה ופלוגה. לאחר מכן התנדב לשירות האוויר המיוחד ולחם במלחמת המפרץ ובבוסניה כמפקד פלגה ביחידה. לאחר מכן שירת כראש מטה החטיבה הממוכנת ה-19 וכראש מטה החטיבה הרב לאומית במבצע כוח מאוחד. בשנת 2002 מונה למפקד רגימנט שירות האוויר המיוחד ה-22 והוביל את היחידה במהלך מלחמת אפגניסטן ובמלחמת עיראק. בתפקידו הבא שירת כסגן ראש אגף התכנון במשרד הגנה. בשנת 2006 הועלה לדרגת בריגדיר גנרל ומונה למפקד חטיבת התקיפה האווירית ה-16 ובשנת 2008 מונה למפקד הכוחות הבריטיים באפגניסטן. בשנת 2012 הועלה לדרגת מייג'ור גנרל ומונה למונה למפקד דירקטוריון הכוחות המיוחדים. בשנת 2018 ג'יימס צ'יסוול החליף אותו בתפקיד. ביוני 2018 קרלטון-סמית מונה לראש המטה הכללי. מדיה וקבצים בנושא מארק קרלטון-סמית בוויקישיתוף איי.פי, קצין בריטי: "לא יהיה ניצחון במלחמה באפגניסטן", באתר חדשות 13 (לשעבר ערוץ עשר), 05 באוקטובר 2008. עמי רוחקס דומבה, מפקד הקומנדו לשעבר ימונה לרמטכ"ל צבא בריטניה, "ישראל דיפנס", ‏ 09 במאי 2018. אקונומיסט, הטליבאן מגמיש את החוקים למען הפופולריות, באתר הארץ, 5 באוקטובר 2008. מיכל לוי, החוויה הלא נעימה של רמטכ"ל בריטניה, באתר ערוץ 7, 12 בנובמבר 2020.
שרה פיזנטי

שרה פיזנטי (נולדה 1933) היא רופאת שיניים ישראלית, פרופסור אמריטה בבית הספר לרפואת שיניים באוניברסיטה העברית בירושלים, לשעבר יועצת בתחום רפואת הפה למחלקת עור ומין במרכז רפואי הדסה, חלוצת מחקר וטיפול בתחום מחלות עור המתבטאות בפה בישראל. תחומי העניין שלה כוללים שיקום הפה ורפואת הפה. פיזנטי נולדה בשנת 1933 בבולגריה. בין השנים 1953–1959 למדה פיזנטי רפואת שיניים בבית הספר לרפואת שיניים של האוניברסיטה העברית בירושלים. בין השנים 1959–1965 התמחתה פיזנטי ברפואת הפה, בבית הספר לרפואת שיניים של האוניברסיטה העברית. בין השנים 1963–1965 התמחתה פיזנטי במחלות עור ומין, במחלקת עור ומין, בבית החולים הדסה, ירושלים. משנת 1966 משמשת פיזנטי יועצת בתחום רפואת הפה למחלקת עור ומין, בבית החולים הדסה, ירושלים. החל משנת 1989 פיזנטי פרופסור מן המנין בבית ספר לרפואת שיניים, האוניברסיטה העברית בירושלים. מערכת חדשנית ייחודית למתן תרופות דרך העור פותחה בשנת 2003, בבית הספר לרוקחות של האוניברסיטה העברית. היא עשויה לאפשר ולייעל טיפול במגוון של בעיות, מאקנה ונשירת שיער ועד העברת תרופה לכלי הדם. הניסויים הקלינים הראשונים באתוזומים נעשו במרכז הדסה עין כרם בשיתוף פרופ' שרה פיזנטי. ממחקריה של פיזנטי באתר PubMed תולדות רפואת עור ומין בישראל - פרופ' שרה פיזנטי, עמודים 36-27 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha) פרופ' שרה פיזנטי infomed.co.il/expert פרופ' שרה פיזנטי - רפואת הפה ההסתדרות לרפואת שיניים בישראל ע.ר אתוזום - נשא מתוחכם בעל תכונות ייחודיות להעברה פסיבית של תרופות לשכבות העמוקות של העור ודרכו "כדורית זעירה ובתוכה תרופה" הידען, מרית סלוין, 28 ביולי,2003 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרה פיזנטי".
יחסי בלארוס–גאורגיה

יחסי בלארוס–גאורגיה הם היחסים הדיפלומטיים הרשמיים שמתקיימים בין רפובליקת בלארוס לבין גאורגיה. לפני 1918 היו שתי המדינות חלק מהאימפריה הרוסית ועד שנת 1991 היו שתיהן חלק מברית המועצות ותפקדו כרפובליקות אוטונומיות סובייטיות סוציאליסטיות. בשנת 1992, מיד לאחר קריסת ברית המועצות כוננו שתי המדינות יחסים דיפלומטיים רשמיים. לאחר פגישה של נשיא בלארוס אלכסנדר לוקשנקו עם שר החוץ הגאורגי איוואן מרבישווילי התחייב הנשיא הבלארוסי כי "בלארוס מתחייבת לשים את היחסים עם גאורגיה בראש מעייניה, להתחיל ולחדש אותם ואף להגביר אותם". בשנת 2010 נפגש ראש ממשלת בלארוס אנדרי קוביאקוב עם נשיא גאורגיה מיכאיל סאקשווילי בבתומי. בלארוס מיוצגת בגאורגיה בדרג השגרירות באמצעות שגרירות רשמית שהיא מחזיקה בטביליסי, בירת המדינה. גאורגיה מיוצגת בבלארוס בדרג השגרירות באמצעות שגרירות רשמית שהיא מחזיקה במינסק, בירת המדינה. מדיה וקבצים בנושא יחסי בלארוס–גאורגיה בוויקישיתוף Georgian Ministry of Foreign Affairs about relations with Belarus Belarus and Georgia: Russian lessons and Lukashenka’s new strategy Belarus Digest Belarus is Determined to Restore and Boost Relations with Georgia, Alexander Lukashenko Says, המשרד לבלארוס דמוקרטית, 17 בספטמבר 2007 Saakashvili Praises Belarus, סיוויל.ג'י אי, 14 בינואר 2010 EMBASSY OF BELARUS IN TBILISI, GEORGIA EMBASSY OF GEORGIA IN MINSK, BELARUS
ריקרדו פריירה

ריקרדו דומינגוש ברבוסה פריירה (בפורטוגזית: Ricardo Domingos Barbosa Pereira; נולד ב-6 באוקטובר 1993 בליסבון, פורטוגל) הוא כדורגלן פורטוגלי המשחק בעמדת המגן הימני בקבוצת לסטר סיטי. ריקרדו נולד בליסבון, בירת פורטוגל, להורים שמוצאם מכף ורדה. הוא החל לשחק כדורגל בגיל צעיר, בקבוצה המקומית פוטבול בנפיקה. ב-2004 החל לשחק בקבוצות הנוער של ספורטינג ליסבון, ובגיל 17 עבר לקבוצת נבאל. שנה לאחר מכן עבר לקבוצת ויטוריה דה גימארייש. ב-1 באפריל 2012 ערך את הופעת הבכורה שלו, במסגרת ליגת העל הפורטוגלית, בניצחון קבוצתו 1–3 על פאסוס די פריירה. בעונת 2012/2013 סייע לקבוצתו לזכות בגביע הפורטוגלי, כאשר כבש 6 שערים ב-6 הופעות במפעל זה, כולל את שער הניצחון בגמר, מול בנפיקה ליסבון. ב-16 באפריל 2013, טרם סיום עונת 2012/2013, הגיע ריקרדו לסיכום עם קבוצת פורטו על מעבר אליה, ב-1 ביולי. בתחילת תקופתו בקבוצה דילג דרך קבע בין קבוצת המילואים לקבוצה הבוגרת. תחת המאמן פאולו פונסקה, עבר לשחק בעיקר בעמדת המגן. הופעתו הראשונה במפעל אירופי הגיעה ב-26 באוגוסט 2014, כאשר נכנס כמחליף לקאסמירו בניצחון 0–2 על ליל בשלב הפלייאוף של ליגת האלופות. בקיץ 2015, לאחר שצבר 33 הופעות בקבוצה הבוגרת של פורטו ב-2 עונות, הושאל ריקרדו לקבוצת ניס הצרפתית לתקופה של שנתיים. הוא ערך את הופעת הבכורה שלו בליגה 1 ב-12 בספטמבר, כאשר שיחק 90 דקות בהפסד הביתי 0–1 לגנגאן. באפריל 2016 נבחר למגן הטוב ביותר בליגה הצרפתית מטעם המרכז הבינלאומי ללימודי ספורט בצרפת. בעונת 2017/2018 היה שותף לזכיית פורטו באליפות פורטוגל. ב-17 במאי 2018 חתם ריקרדו בקבוצת לסטר סיטי האנגלית, בעסקה ששוויה 25 מיליון אירו. הוא ערך את הופעת הפרמייר ליג הראשונה שלו במשחק הפתיחה של עונת 2018/2019 בפרמייר ליג, בהפסד 1–2 למנצ'סטר יונייטד. ביום הולדתו ה-25 כבש את שער הבכורה בלסטר, בהפסד הליגה הביתי 1–2 לאברטון. ריקרדו רשם 35 הופעות בנבחרות הצעירות של פורטוגל, וכבש 12 שערים. הוא היה חלק מהגעתה לגמר של נבחרת פורטוגל עד גיל 21 באליפות אירופה עד גיל 21 בשנת 2015. הוא שיחק 4 משחקים בטורניר זה וכבש בניצחון 0–5 על גרמניה בחצי הגמר. זימון הבכורה שלו לנבחרת הבוגרת הגיע בנובמבר 2015, לקראת צמד משחקי הידידות מול רוסיה ולוקסמבורג. הוא ערך את הופעת הבכורה שלו מול רוסיה, כאשר שיחק 8 דקות בהפסד 0–1 בקרסנודאר. ריקרדו נבחר על ידי המאמן פרננדו סנטוש לסגל הנבחרת למונדיאל 2018. הוא שיחק את משחקו היחיד בטורניר בהפסד 1–2 לאורוגוואי בשלב שמינית הגמר. ויטוריה דה גימארייש הגביע הפורטוגלי - 2012/2013 פורטו ליגת העל הפורטוגלית - 2017/2018 לסטר סיטי הגביע האנגלי - 2020/2021 מגן הקהילה: 2021 אישיים מלך שערי הגביע הפורטוגלי - 2012/2013 מדיה וקבצים בנושא ריקרדו פריירה בוויקישיתוף ריקרדו פריירה, ברשת החברתית אקס (טוויטר) ריקרדו פריירה, ברשת החברתית אינסטגרם ריקרדו פריירה, באתר Transfermarkt ריקרדו פריירה, באתר Soccerway ריקרדו פריירה, באתר BDFutbol ריקרדו פריירה, באתר WorldFootball.net ריקרדו פריירה, באתר National Football Teams ריקרדו פריירה, באתר FootballDatabase.eu עמוד השחקן באתר הרשמי של לסטר סיטי
Ora Tour

Ora Tour הוא סיבוב ההופעות הראשון של הזמרת-יוצרת הבריטית ריטה אורה, אשר התקיים בצפון אמריקה בלבד. סיבוב ההופעות כלל בתוכו כ-6 הופעות בסך הכול, והוא החל ב-23 באוקטובר 2012 והסתיים ב-17 בדצמבר 2012. סיבוב ההופעות נועד לסייע להפצתו של אלבום הבכורה של אורה, Ora. בסוף אוגוסט 2012 הוציאה ריטה אורה את אלבום הבכורה שלה, Ora, שסיבוב ההופעות נועד לפרסם. בנוסף לכך, יצאה אורה בשנת 2013 לסיבוב ההופעות העולמי הראשון שלה "Radioactive Tour", שגם מטרתו הייתה לסייע להפצת האלבום. את המופעים בסיבוב ההופעות פתחו איגי אזליה והוואנה בראון. רשימת השירים שלהלן לקוחה מתוך ההופעה אשר התקיימה ב-24 באוקטובר 2012. "Facemelt" "Roc the Life" "Fall in Love" "Shine Ya Light" "Swim Good" "How We Do (Party)" "Radioactive" "R.I.P." "Uneasy" מדיה וקבצים בנושא Ora Tour בוויקישיתוף סיבוב ההופעות באתר של אם טי וי האלבום Ora באתר המוזיקה דיסקוגס Rita Ora announces eight date 2013 UK Radioactive tour, www.gigwise.com "Rita Ora and Iggy Azalea Team Up for Mini Tour". Rap-Up (באנגלית אמריקאית). נבדק ב-2018-11-05. 997now.cbslocal.com (ארכיון)
גרג צ'ילין

גרג צ'ילין (באנגלית: Gregg Chillin; נולד ב-18 בדצמבר 1988) הוא שחקן אנגלי, הידוע בעיקר מהופעתו בתפקיד זורואסטר דה פרטולה בסדרה "הסודות של דה וינצ'י". גרג צ'ילינגיריאן נולד בקיימברידג' להורים ממוצא ארמני ואנגלי. בגיל 11 הופיע צ'ילין בפעם הראשונה באופן מקצועי בתפקיד כדורגלן בפרסומת למשקאות. צ'ילין גילם את דמותו של זורואסטר דה פרטולה בסדרת הטלוויזיה "הסודות של דה וינצ'י" של דייוויד ס. גויר. ב-2013 שיחק בסדרת הטלוויזיה "The Last Witch" שכתבה סאלי ויינרייט לצדה של קתרין קלי. אחד מתפקידיו הבולטים הוא בדמות אואן בעונה הראשונה של הסדרה כמעט אנושיים של BBC Three. ב-2010 גילם את מנואל בסרט הבריטי "4.3.2.1" בבימויו של נואל קלארק. בטלוויזיה שיחק צ'ילין בתוכניות רבות בהן סדרת הדרמה "Inside Men" של BBC One, "להעיר את המתים", והסדרה "זן" בה גילם את פפה ספדולה לצדו של רופוס סוול. צ'ילין דיבב את דמותו של רון ויזלי בסדרת משחקי וידאו של הארי פוטר. הופעת הבכורה של צ'ילין בתיאטרון הייתה בשנת 2008 במחזה "DNA" מאת דניס קלי שהוצג בתיאטרון המלכותי הלאומי. גרג צ'ילין, במסד הנתונים הקולנועיים IMDb (באנגלית) גרג צ'ילין, באתר AllMovie (באנגלית) גרג צ'ילין, במסד הנתונים הקולנועיים KinoPoisk (ברוסית) "Gregg Chilling Limited". Companies House. נבדק ב-21 באוקטובר 2018. {{cite web}}: (עזרה) Curt Wagner (2013-04-12). "Gregg Chillin: The Renaissance rascal of Da Vinci's Demons SHOW PATROL". articles.redeyechicago.com. נבדק ב-2014-05-06. "Gregg Chillin". Monstersandcritics.com. אורכב מ-המקור ב-2013-01-24. נבדק ב-2014-05-06. "Inside Men: Anatomie eines Überfalls". Brittv.de. אורכב מ-המקור ב-2014-05-11. נבדק ב-2014-05-06. "Gregg Chillin". Imdb.com. נבדק ב-2014-05-06. "Oh, for the breath to utter what is like thee!". Hal-for-king.blogspot.de. 2008-03-29. נבדק ב-2014-05-11.
ביצת עמיק

ביצת עמיק (בערבית: محمية عميق, בתעתיק מדויק: מַחְמִ֫יַּת עַמִּ֫יק, בתרגום לעברית: שמורת עמיק) היא מקווה מים בשוליה המערביים של הבקאע בלבנון, מצפון מזרח לכפר עמיק. בעבר הלא רחוק התקיימה גם ביצה נוספת, מעט צפונה, בין ענג'ר וכפר זבד (אנ'), אך נכון לתחילת המאה ה-21 מהווה ביצת עמיק את מקווה המים הטבעיים היחיד ששרד בבקעת הלבנון. הביצה הוכרזה כשטח בעל חשיבות לציפורים (אנ') ב-1994, כאתר של אמנת רמסר ב-1999 וכשמורה ביוספרית מטעם אונסקו ב-2005. הביצה היא חלק מאגן הניקוז של נהר הליטני הזורם דרומה, מזרחית לביצה, בחלקה המערבי של הבקאע. הביצה נמצאת לרגלי המורד המזרחי של ג'בל בארוכ, כ-7 קילומטרים דרום-דרום-מערב לעיירה קב אליאס וכ-2.5 קילומטרים צפונית מערבית לכפר עמיק. שטחה העיקרי של הביצה, המכוסה ברובו בקנה קוצני ובסוף, ובבריכות פתוחות, הוא 2,800 דונם, והיא משתרעת בין מורד ההר ועד אפיק נהר הליטני ברצועה ארוכה ממערב למזרח. מקורות המים הם גשם ושלג שיורדים על רכס ג'בל בארוכ. רוב הגשמים יורדים בין דצמבר למרץ, מחלחלים במהירות דרך שכבות אבן הגיר של ההר ומגיחים ממעיינות שבשטח הבקאע. איכות המים נחשבת כגבוהה, שכן המים לא מזוהמים על ידי דשנים חקלאיים וחומרי הדברה. בגלל שאיבת מים לצורכי חקלאות עד סוף המאה ה-20, התייבשה רוב הביצה באמצע יולי (למעט כמה בריכות עמוקות ותעלות) ולא התמלאה שוב עד ינואר או פברואר. בעקבות פעילות השלוחה הלבנונית של ארגון השימור הבין-לאומי "A Rocha" (אנ'), להפחתת השימוש במי הביצה לצורכי חקלאות, גדלו כמויות המים ובעקבות זאת גם תועדה עלייה במעבר עופות בשטח השמורה. הביצה שוכנת על אחד מצירי נדידת הציפורים החשובים ביותר בעולם, ויותר מ-250 מינים של ציפורים תועדו באזור, כולל המינים המצויים בסכנת הכחדה: עיט צפרדעים, עיט שמש ובז אדום. רשומות של מינים הנמצאים במצב שימור קרוב לסיכון כוללים חרטומית בינונית, צולל ביצות וזרון השדות. עופות אחרים בולטים הם: שדמית שחורת-כנף ושקנאי מצוי. בנוסף למגוון הגדול של ציפורים באזור, יש מגוון רחב של בעלי חיים המתגוררים בתוך הביצה ומסביבה. עשרים ושלושה מינים של יונקים תועדו, כולל חתול ביצות ולוטרה אירופית. חמישה מינים של דו-חיים ו-12 מינים של זוחלים תועדו, וסקר פרפרים שבועי שנערך במשך שנתיים מצא 53 מינים של פרפרים באזור. לשמורה הוכנסו תאואי מים במטרה לשפר את משטר הרעייה והשליטה בצמחייה במי הביצה ובסביבותיה. בחלקו המערבי של אזור הביצה, מצוי אתר ארכאולוגי קטן, אתר עמיק, שנמצאו בו שרידי התיישבות אנושית מתקופת התרבות הנאטופית ומהתקופה הנאוליתית. מדיה וקבצים בנושא ביצת עמיק בוויקישיתוף Ammiq Wetland, ביצת עמיק במרכז המידע של אמנת רמסר (באנגלית) סא"ל בני מם, ‏מלחמת "שלום הגליל": המהלכים הצבאיים העיקריים, מערכות 284, ספטמבר 1982 עמ' 25 Ammiq Wetland, ביצת עמיק במרכז המידע של אמנת רמסר (באנגלית) קנה קוצני, באתר צמחיית ישראל ברשת
אלון חן

אלון חן (נולד בשנת 1970) הוא חוקר מוח ישראלי, נשיא מכון ויצמן למדע. בעברו, ראש המחלקה לנוירוביולוגיה במכון ויצמן, ראש מכון מקס פלאנק לפסיכיאטריה במינכן שבגרמניה, ראש המעבדה המשותפת למכון מקס פלאנק ומכון ויצמן לנוירופסיכיאטריה ניסויית ונוירוגנטיקה התנהגותית ופרופסור נלווה בבית הספר לרפואה של אוניברסיטת לודוויג מקסימיליאן במינכן. אלון חן נולד וגדל בבאר שבע, בשם אלון חמו. שירת בצה"ל כלוחם בגדוד 890 של חטיבת הצנחנים. בשנת 1995 קיבל תואר ראשון במדעי החיים, בהצטיינות, מאוניברסיטת בן-גוריון בנגב. בשנת 2001 קיבל תואר דוקטור (בהצטיינות) במסלול ישיר במכון ויצמן למדע, בהנחיית פרופ' יצחק קוך. במקביל קיבל תואר שני במנהל עסקים מאוניברסיטת בן-גוריון בנגב. בשנים 2001 - 2005 זכה במלגות רוטשילד ופולברייט, וערך מחקר פוסט-דוקטורט במכון סאלק למחקרים ביולוגיים בקליפורניה, וחקר תהליכים מוחיים במצבי דחק וחרדה. בשנת 2005 חזר למכון ויצמן למדע כחוקר בכיר במחלקה לנוירוביולוגיה, וזכה במלגת אלון. בשנת 2012 מונה לפרופסור חבר, ובשנת 2017 מונה לפרופסור מן המניין. בשנת 2013 מונה למנהל וחוקר במכון מקס פלאנק לפסיכיאטריה ולראש המעבדה המשותפת למכון מקס פלאנק ולמכון ויצמן למדע לנוירופסיכיאטריה ניסויית ונוירוגנטיקה התנהגותית. החל מ-1 בדצמבר 2019 מכהן כנשיא מכון ויצמן למדע. חן נשוי ואב לשני ילדים. בנו, גל, הוא כתב כלכלי בחדשות 12. מדיה וקבצים בנושא אלון חן בוויקישיתוף אלון חן, באתר גוגל סקולר פרופ' אלון חן נבחר לנשיא הבא של מכון ויצמן למדע, באתר של מכון ויצמן למדע, 5 בנובמבר 2018 שני פרידן-גפן, ‏נשיא מכון ויצמן: "לסטרס השפעה על החיווט המוחי; יש קשר בין הלחץ של האם בהריון לבין מחלות בבגרות", באתר גלובס, 8 בנובמבר 2018 חן אלון, דף שער בספרייה הלאומית The Neurobiology of Stress Weizmann - Max Planck Laboratory, Weizmann-Max Plank lab for experimental neuropsychiatry and behavioral neurogenetics
לטביה באירוויזיון 2002

לטביה באירוויזיון 2002 השתתפה עם השיר "I Wanna" בביצוע של מריה נאומובה. האירודזיסמה, קדם האירוויזיון הלטבי, נערכה במרכז האולימפי בונטספילס והנוחתה על ידי אילה סירסנה ואריקס ניאדרה, כל השירים הוצגו באנגלית והתוצאות נקבעו על פי הצבעה טלפונית של הקהל. פרק זה לוקה בחסר. אנא תרמו לוויקיפדיה והשלימו אותו.
אוזן המן

אוזן המן הוא מאפה, העשוי לרוב מבצק מתוק וממולא בפרג, שוקולד או במילוי אחר. הוא נפוץ במיוחד בקרב יהודים עקב המנהג לאוכלו בחג הפורים ולצרף אותו למשלוחי המנות לרגל החג, על שמו של המן הרשע. מקורו של המאפה במרכז אירופה, כמנהג עדות שונות, להכין מאכלים שונים המסמלים איברים שונים של המן. הבצק מעוצב בצורת כיסנים, ומכאן שמו ביידיש המן טאַש ("כיס המן", נהגה: homen tash). בגרמנית משמעות השם מוֹן-טאשֶה (Mohntasche) היא "כיס פרג", ומשערים שזה היה שמו המקורי גם ביידיש, שפתם של היהודים האשכנזים (מאָן טאַש, על-פי הכתיב ביידיש). באנגלית וברוב השפות האחרות, מאפים אלה נקראים Hamantashen (המנטאשן). לעיתים משתמשים במילה Hamantash (המנטאש) ביחיד, אך צורת הרבים שימושית יותר. בעברית ניתן למאפה השם אוזן המן (בריבוי: אוזני המן), ככל הנראה בגלל הדמיון של השם ביידיש המן טאַש, וכיוון שצורתו עשויה להזכיר את מבנה האוזן. כדי להקל על הדוברים את הסיבוכיות בהוספת תווית היידוע לשם המאכל (האוזן המן לעומת אוזן ההמן) או בהטייתו ובספירתו (אוזן המן אחד לעומת אחת), הציע הבלשן יצחק אבינרי את התחדיש אָזְנְמָן ב-1962. לפי עדותו, החידוש הילך בחוגים פדגוגיים בישראל וזכה לאהדתו של הסופר לוין קיפניס. הבצק המשמש להכנתם של אוזני המן הוא לרוב בצק פריך, אך קיימים גם אוזני המן מבצק עשיר יותר הנקרא בצק פּרֶסבורגֶר, שהוא שילוב של בצק פריך ובצק שמרים. צורת המאפה היא משולש בעל שלוש קרנות, ואותו מקבלים מקריצת עיגולים (חלקים או משוננים) מן הבצק, מזילוף המלית במרכז ומצביטה בעזרת שלוש אצבעות אל עבר המרכז תוך הידוק הקצוות. את הכיסנים מקובל למלא בפרג, אם כי כיום נפוצים גם אוזני המן ממולאים בשוקולד, בריבה, בתמרים, אגוזים וחלבה. בעבר היו גם אוזני המן שמולאו בשומשום. עדות שונות הכינו מאכלים שונים המסמלים איברים שונים של המן, לחלק מהמאכלים גרסאות שונות ושמות שונים לפי עדה. "שיני המן" - (דנטס די המן), שיניו המצהיבות והדביקות של המן הרשע. "פולריקוס" - עיני / ביצי המן או רגלי ונעלי המן. פשפשי המן - ממתק שומשום. שערות המן. פולמוס לביבה – אוזן המן בובת המן מידע על אוזן המן בקטלוג הספרייה הלאומית יום-טוב לוינסקי, אוזני המן, בתוך: יום-טוב לוינסקי (עורך), ספר המועדים, כרך ו: פורים, ל"ג בעמר, חמשה עשר באב, תל אביב: אגודת עונג שבת על ידי דביר, תשט"ו, עמ' 153–154, באתר היברובוקס מדוע אוכלים אוזני המן? בכך מנציחים את זכרו של צורר היהודים - באתר בית חב"ד הדר בן-יהודה, אחת ולתמיד: זו הסיבה שאנחנו אוכלים אוזני המן בפורים, בבלוג "הספרנים" של הספרייה הלאומית, 27.02.2018 רוני ונציה, כמו פעם - אוזני המן במילוי פרג, באתר ynet, 25 בפברואר 2007 יעל גרטי, שלב אחרי שלב - כך תכינו אוזני המן בבית, באתר ynet, 1 במרץ 2007 מתכון לאוזני המן ללא ביצים באתר הצמחונות והטבעונות הישראלי Eliezer Brodt, The Origins of Hamentashen in Jewish Literature: A Historical-Culinary Survey Revisited מיוחס בעיקר ליינגליש מתוך דבר לילדים (השנה אינה ידועה); יד הלשון, 1964. פיליס גלזר, מתוקים לפורים, באתר ynet, 12 במרץ 2003 הילה אלפרט, אוכלות את המן, באתר ישראל היום, 1 במרץ 2023 Dany Bar, פורים של ירושלים, באתר דני בר | טיולים וסגנון חיים, ‏2019-03-14
She Bad

She Bad (בעברית: היא רעה) הוא שיר שהוקלט על ידי הראפרית האמריקאית קארדי בי, בשיתוף עם הראפר YG. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס. עם יציאתו נכנס השיר אל המקום ה-87 במצעד של קנדה, וה-57 במצעד הבילבורד הוט 100. השיר נכתב על ידי קארדי בי, דיג'יי מאסטרד, ג'ורדן ת'ורפ, קינון ג'קסון ולסלי ווייקפילד והופק על ידי דיג'יי מאסטרד ודיג'יי אופיסיאל. השיר הוא שיר בסגנון הטראפ, בדומה לכמה שירים נוספים מתוך האלבום. עם השיר הופיעו קארדי בי ו-YG בפסטיבל קואצ'לה בשנת 2018. למרות שלא יצא כסינגל, קיבל השיר את מעמד הפלטינה בארצות הברית, על ידי איגוד תעשיית ההקלטות האמריקאי, עבור מכירות של למעלה ממיליון עותקים במדינה. ביוטיוב זכה השיר להצלחה רבה גם כן, כאשר צבר למעלה מ-30 מיליון צפיות בסך הכל. בספוטיפיי צבר השיר למעלה מ-65 מיליון השמעות בסך הכל. עם יציאתו נכנס השיר אל המקום ה-57 במצעד הבילבורד הוט 100. מידע על היצירה "She Bad" באתר מיוזיק בריינז סרטון השיר "She Bad" באתר יוטיוב She Bad - Cardi B | Song Info | AllMusic (באנגלית), נבדק ב-2021-03-07 קארדי בי, קינון ג'קסון, דיז'ון מקפרלן, לזלי אנדרה וויקפילד ג'וניור "Cardi B's lyrics on 'She Bad' made Chrissy Teigen drop her biscuits". Newsweek (באנגלית). 2018-04-06. נבדק ב-2018-11-05. "Cardi B Bests Beyonce for the Most Simultaneous Hot 100 Hits Among Women". Billboard. נבדק ב-2018-11-05. מצעד השירים הקנדי - "קנדה הוט 100" מצעד הבילבורד הוט 100 Aswad, Jem (2018-04-06). "Album Review: Cardi B's 'Invasion of Privacy'". Variety (באנגלית אמריקאית). נבדק ב-2018-11-05. Sheffield, Rob (2018-04-06). "Review: Cardi B's Debut, 'Invasion of Privacy,' Is Personal, Undeniable". Rolling Stone (באנגלית אמריקאית). נבדק ב-2018-11-05. Mikael Wood, Cardi B is a close friend made good on the vivid 'Invasion of Privacy' - Los Angeles Times, latimes.com Cardi B Performs "Get Up 10" at Coachella, Brings Out YG & G-Eazy - XXL, XXL Mag (באנגלית) "Gold & Platinum - RIAA". RIAA (באנגלית אמריקאית). נבדק ב-2018-11-05. Cardi B (2018-04-05), Cardi B & YG - She Bad [Official Audio], נבדק ב-2018-11-05 Invasion of Privacy, נבדק ב-2019-12-17
שוודיה באירוויזיון 1989

שוודיה באירוויזיון 1989 השתתפה עם השיר "En dag" בביצוע של טומי נילסון. מלודיפסטיבלן 1989 נערך באריקסון גלוב והונחה על ידי מיס תבל איבון רידינג והעיתונאי ג'ון כריספינסון, עשרת השירים בתחרות נבחרו מתוך 1,223 שירים שהוצאו לתאגיד השידור השוודי, המופע נצפה על ידי 5,328,000 אנשים. באירוויזיון עצמו טומי נילסון היה המועמד המועדף על שופטי התחרות אך לבסוף סיים במקום הרביעי. פרק זה לוקה בחסר. אנא תרמו לוויקיפדיה והשלימו אותו.
יחסי בנגלדש–נפאל

יחסי בנגלדש–נפאל הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה הפדרלית הדמוקרטית של נפאל והם קיימים ופעילים מאז הכרזת עצמאותה של בנגלדש בחודש מרץ 1971. בין שתי המדינות, מערבית לצפון בנגלדש ומזרחית לדרום נפאל, מפריד שטח מזערי בשם מסדרון סיליגורי. השטח החוצץ שייך להודו והוא ממוקם במדינת מערב בנגל. שתי המדינות חברות בארגון הדרום-אסיאתי לשיתוף פעולה אזורי (SAARC). לאחר מלחמת הודו-פקיסטן (אנ') בשנת 1974, נפאל הייתה בין המדינות הראשונות שהכירו רשמית בעצמאותה של בנגלדש. כנקמה לכך, ניתקה פקיסטן את יחסיה עם נפאל משך זמן ממושך. נפאל ראתה במדינת בנגלדש החדשה חלון הזדמנויות למעבר יבשתי של סחורה ממפרץ בנגל וחיזוק מסחרי החוץ דרכה, דבר שלא צלח בידי הנפאלים כשהייתה בנגלדש חלק מפקיסטן. באפריל 1976 חתמו שתי המדינות על הסכמים בילטרליים הנוגעים להתפתחות כלכלה, תחבורה ותעופה. מדיה וקבצים בנושא יחסי בנגלדש-נפאל בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ספורט אקספרס

ספורט אקספרס (ברוסית: Спорт-Экспресс)  הוא יומון רוסי, עיתון על ספורט הנחשב לאחד מעיתוני הספורט הגדולים ברוסיה. נוסד בשנת 1991 ויוצא לאור על ידי בית ההוצאה לאור "ספורט-אקספרס", הכולל גם את פורטל האינטרנט וגם יישום לנייד. מאז 2001, מהווה חלק מאיגוד מגזיני הספורט האירופיים (European Sports Magazines). נמצא בבעלות תאגיד National Media Group. טורניר קבוצות חובבים "מועדון המאה" פרס "הכוכב". פרס "מנטל הזהב" הספורטאי הטוב ביותר של רוסיה כדורגלן השנה ברוסיה אתר האינטרנט הרשמי של ספורט אקספרס ספורט אקספרס, ברשת החברתית פייסבוק ספורט אקספרס, ברשת החברתית אקס (טוויטר) ספורט אקספרס, ביישום טלגרם ספורט אקספרס, ברשת החברתית אינסטגרם ספורט אקספרס, ברשת החברתית VK ספורט אקספרס, סרטונים בערוץ היוטיוב ההיסטוריה של עיתון "ספורט-אקספרס". ארכיון // כתבה בקומרסנט מ-27 באוגוסט 2012 (ברוסית) ערך זה הוא קצרמר בנושא עיתונים ובנושא רוסיה. אתם מוזמנים לתרום לוויקיפדיה ולהרחיב אותו.